***MULJIKA*, Dinko Šimunović**

*Muljika* je modernistička novela hrvatskog književnika Dinka Šimunovića. Djelo spada u hrvatsku modernu te se smatra jednim od pripovijedaka sa najviše lirskih obilježja u cijeloj hrvatskoj književnosti.

Radnja *Muljike* je smještena u mjesto Draga, pored manastira Draga u 1905. godinu. Opisani su mjesto i likovi, a posebno je opisan lik po kojem je novela nazvana: nježne i boležljive djevojke po imenu Boja, odnosno Muljika, glavne junakinje. Djelo je naslovljeno prema nadimku glavne junakinje, a autor nam je ispričao njezinu priču, život i sudbinu.

Problematika koja se obrađuje u djelu Muljika jest opis prilika i života ljudi u seoskoj sredini koji se oblikuju u neposrednom odnosu prema tradicionalnim društvenim zbivanjima, tj. prikaz različitih događanja i situacija u životu na selu, odnos seoskog i gradskog života, položaj žene u zaostalim sredinama, ljubav,emocije,  herojstvo i tradicija.

Lirsko u ovoj noveli pronalazimo u opisu krajolika s idiličnim pastoralnim prizorom, dijalozima i naposlijetku u opisu groba mlade Boje.

* **književna vrsta**: modernistička novela
* **vrijeme radnje**: oko 1905. godine
* **mjesto radnje**: Manastir Draga i okolna sela
* **tema**: opis ljudi i kraja u kojem žive sa Muljikom kao izdvojenim likom (odnos izdvojenog pojedinca i kolektiva, život i smrt mlade djevojke Boje koju su zbog njezinog svijetlog tena nazivali Muljika)
* **likovi**: Boja (Muljika), mlinarev sin Joviša, Ilija, krčmar Petraš, majka Marta, namastirčani
* **stilska obilježja**: težište u noveli je na psihološkom stanju likova, a simbolično značenje ima i pejzaž (izgled i opis pejzaža ovisi o pojedinačnoj sudbini koja je u središtu pozornosti)
* **ideja djela**: autor prepoznaje probleme života na selu toga doba te nam želi dati do znanja kako je život ne selu teži od onoga u gradu. Osim toga, spominje se težak položaj žena u zaostalim seoskim sredinama